"Аҭагылазаашьа зынӡагьы ихазыноуп ҳәа иузҳәаӡом. Иаҳхысыз ашықәс ԥхынҷкәын инаркны ашколқәа, акрыфарҭақәа зегьы аанкылан. Лаҵарамзаз хәыҷы-хәыҷла иаадыртит, избанзар аҳәынҭқарра еиҳарак акыр злырхуа атуризм ауп, уи аныҟам, акгьы ыҟаӡам. Абарҭқәа зегьы ирыхәаԥшны иалагалоуп аԥкрақәа, иахьырацәоу иаҳа ирымчны, иаҳа иахьмаҷу - ирмаҷны. Араҟа аԥҟарақәа узеилагаӡом, ҳәарада. Асабрада уҿамкәа џьаргьы иахьа анеира азин ыҟаӡам. Машьынала уцозаргьы, х-ҩык еиҳаны иҭадыртәаӡом. Уи закәануп. Уи шьҭа аԥсҭазаара иазбжаны иҟалеит", - ҳәа еиҭеиҳәеит Ҳашба.
Инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәазыӡырҩыр ҟалоит:
- Ашәԥҳа COVID-19 аҽацәыхьчаразы: ари аепидемиатә еибашьроуп, иааҟәымҵӡакәа иҳәалатәуп